open-index/open-wikipedia-markdown huggingface dataset:
Ալեքսանդր Բազմավեպ

**Լուցիոս Կոռնելիոս Ալեքսանդրոս Պոլիհիստոր** հայկական աղբյուրներում՝ **Աղեքսանդր Բազմավեպ** (, մոտ մ.թ.ա. 100 — 40 թթ.), հին հույն պատմիչ և գիտնական։ Նրա պատմական և այլ ոլորտներին վերաբերող բազմաթիվ երկերից պահպանվել են հատուկտոր հատվածներ, որոնք միջերկրածովյան տարածաշրջանի պատմության հին շրջանի արժեքավոր աղբյուր են հանդիսանում։ Հիշատակվում է Եվսեբիոս Կեսարացու «Ժամանակագրությունում», որից օգտվել է Մովսես Խորենացին՝ նշելով Բազմավեպի անունը՝ որպես իր աղբյուրներից մեկը, իր «Հայոց պատմություն» երկում։ 10-րդ դարում կազմված «Սուդա» հանրագիտարանում Ալեքսանդր Բազմավեպի երկերը թվարկված չեն. նշված է միայն, որ դրանք անհաշիվ են։

Բազմաբեղուն պատմիչի մասին պահպանված կենսագրական սուղ տեղեկություններից հայտնի է, որ նա միհրդատյան պատերազմների ժամանակ գերի է ընկել հռոմեացիներին և հանձնվել ստրկության։ Նրան գնել է հինհռոմեացի քաղաքական գործիչ Լուցիուս Կոռնելիուս Լենտուլուսը, ծառայեցրել որպես ստրուկ մանկավարժի։ Հետագայում Ալեքսանդրը ազատ է արձակվել, Հռոմի քաղաքացիություն ստացել Սուլլայի կողմից։

## Ծանոթագրություններ

## Գրականություն
* *Диоген Лаэртский*. О жизни, учениях и изречениях знаменитых философов. / Пер. и прим. М. Л. Гаспарова. Общ. ред. и вступ. ст. А. Ф. Лосева. (Серия «Философское наследие»). М., Мысль, 1979. 624 стр.
** 2-е изд., испр. М.: Мысль. 1986. 570 стр. 100000 экз. переиздавался: 1995, 1998, 2009.
* Дёмин Р. Н. Свидетельство Александра Полигистора о пифагорейцах и 55 параграф «Дао дэ цзина» // Компаративистский анализ общечеловеческого и национального в философии: Материалы Всероссийской конференции. СПб., 2006. С.51-58.
* W. Adler, "Alexander Polyhistor’s Peri Ioudaiôn and Literary Culture in Republican Rome, " in Sabrina Inowlocki & Claudio Zamagni (eds), Reconsidering Eusebius: Collected papers on literary, historical, and theological issues (Leiden, Brill, 2011) (Vigiliae Christianae, Supplements, 107).
* Jakob Freudenthal: Hellenistische Studien. Alexander Polyhistor und die von ihm erhaltenen Reste judäischer und samaritanischer Geschichtswerke. Breslau 1875.

## Արտաքին հղումներ
*Life and Works
*Example of Alexander's Work

Կատեգորիա:Հին միլեթացիներ
Կատեգորիա:Պատմաբաններ
Կատեգորիա:Հին Հունաստանի աշխարհագրագետներ
Կատեգորիա:Հին հույն պատմիչներ
Կատեգորիա:Հին հույն գրողներ
Կատեգորիա:Հին Հռոմի աշխարհագրագետներ
Կատեգորիա:Հռոմեական պատմիչներ
Կատեգորիա:Անտիկ դարաշրջանի հույն փիլիսոփաներ
Վահե Բաղդասարյան

**Վահե Հրաչյայի Բաղդասարյան** (), հայ շախմատիստ, գրոսմայստեր (2017)։

## Կենսագրություն
Սովորել է Երևանի Վաղարշ Վաղարշյանի անվան թիվ 80 դպրոցում։ Վեց տարեկանից զբաղվում է շախմատով և հասել է հաջողությունների. երեք անգամ դարձել է Երևան քաղաքի պատանիների չեմպիոն։

## Նվաճումներ
* 2006 թ.` արագ շախմատի պատանիների Եվրոպայի թիմային առաջնության չեմպիոն և անհատական 3-րդ մրցանակակիր
* 2007 թ.` մինչև 14 տարեկանների Հայաստանի չեմպիոն
* 2007 թ.՝ Եվրոպայի պատանեկան առաջնության 6-րդ մրցանակակիր։
* 2017 թվականին ՖԻԴԵ-ի կոնգրեսում Վահե Բաղդասարյանին շնորհվել է գրոսմայստերի կոչում։

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
* Վահե Բաղդասարյանի անձնական քարտը ՖԻԴԵ-ի կայքում 
* Վահե Բաղդասարյանի պարտիաները 

Կատեգորիա:Հայ գրոսմայստերներ
Ռազմիկ Գրիգորյան (քիմիկոս)

**Ռազմիկ Ռաֆիկի Գրիգորյան** (), հայ քիմիկոս, քիմիական գիտությունների թեկնածու (1985 թ.)։

## Կրթություն
1973 թվականին ոսկե մեդալով ավարտել է Վաղարշապատ քաղաքի Երվանդ Օտյանի անվան թիվ 7 միջնակարգ դպրոցը, 1978 թվականին Երևանի պետական համալսարանի քիմիական ֆակուլտետը, 1981 թվականին՝ Հայաստանի Գիտությունների ակադեմիայի քիմիական ֆիզիկայի ինստիտուտի ասպիրանտուրան։

## Գործունեությունը
1982-1988 թվականներին եղել է ԳԱ քիմիական ֆիզիկայի ինստիտուտի գիտաշխատող, 1988-1991 թվականներին՝ 26 կոմիսարների շրջանի (Արաբկիր) գիտատեխնիկական ստեղծագործության կենտրոնի ինժեներ, 1991-1993 թվականներին՝ «Պրոտոն» ֆիրմայի գիտա-արտադրական բաժնի վարիչ, 1993-1997 թվականներին՝ Վաղարշապատի քաղաքային սոցիալական ծառայության պետ, 1997-2000 թվականներին՝ Էջմիածնի «Գրիգոր Լուսավորիչ» համալսարանի ռեկտորի խորհրդական, 2000-2004 թվականներին՝ Էջմիածնի «Գրիգոր Լուսավորիչ» համալսարանի պրոռեկտոր, 2004-2007 թվականներին՝ ՀՀ Ազգային ժողովի աշխատակազմի գիտության, կրթության, մշակույթի հարցերի բաժնի պետ, 2010 թվականից աշխատում է ՀՀ ԿԳՆ Գիտության պետական կոմիտեում որպես բաժնի պետ։ 1985 թվականին պաշտպանել է «Պրոպիլենի գազաֆազ թերմիկ օքսիդացումը» թեմայով թեկնածուական ատենախոսություն։ 20 գիտական աշխատանքների հեղինակ է, ստացել է 3 հեղինակային իրավունքի վկայական, մասնակցել է համամիութենական և միջազգային գիտական կոնֆերանսների։ 1980-1986 թվականներին ընտրվել է Երևանի 26 կոմիսարների շրջանի (Արաբկիր) երիտասարդ գիտնականների և մասնագետների խորհրդի նախագահ։ 1990-1995 թվականներին եղել է Էջմիածնի քաղաքային խորհրդի պատգամավոր, հանձնաժողովի նախագահ, նախագահության անդամ։

Կատեգորիա:Գիտությունների թեկնածուներ
Կատեգորիա:ԵՊՀ քիմիայի ֆակուլտետի շրջանավարտներ
Կատեգորիա:Հայ քիմիկոսներ
Լևոն Միսակյան

**Լևոն Վլադիմիրի Միսակյան** (, Երևան), բռնցքամարտիկ, սպորտի վարպետության թեկնածու (1967 թ.), ԽՍՀՄ պատանիների բրոնզե մեդալակիր (1967 թ.), մարզադպրոցի տնօրեն, ՀԽՍՀ վաստակավոր մարզիչ (1987 թ.)։

1964 թվականին ավարտել է Երևանի Պերճ Պռոշյանի անվան միջնակարգ դպրոցը, 1970 թվականին՝ Երևանի ֆիզիկական կուլտուրայի ինստիտուտի սպորտային բաժինը, մարզիչ-մանկավարժի որակավորմամբ։ 1970-1971 թվականներին եղել է "Աշխատանքային ռեզերվներ" ընկերության մարզիչ, 1971-1972 թվականներին՝ Ենգիբարյանի բռնցքամարտի մարզադպրոցի մեթոդիստ, ֆինանսա-տնտեսագիտական տեխնիկումի դասատու։ 1973 թվականից աշխատում է "Աշխատանք" կամավոր մարզական ընկերության բռնցքամարտի մասնագիտացված դպրոցի ուսմասվար, մարզիչ, դպրոցի տնօրեն (1987 թվականից առ այսօր)։

Կատեգորիա:Հայ բռնցքամարտիկներ
Կատեգորիա:Բռնցքամարտիկներ այբբենական կարգով
Կատեգորիա:ՀԽՍՀ վաստակավոր մարզիչներ
Կատեգորիա:Հայ մանկավարժներ
ԳՆՕՄ

մինի|աջից|ԳՆՕՄ
**ԳՆՕՄ** (GNU Network Object Model Environment) ազատ աշխատասեղանի միջավայր է, որ հնարավորություն է տալիս մեծ թվով սկսնակ օգտագործողների հեշտությամբ օգտագործել ԳՆՈՒ օպերացիոն համակարգը։ Այս ինտերֆեյսը շատ է օգտագործվում Լինուքս և Յունիքս համակարգերում։

## Արտաքին հղումներ
* Պաշտոնական կայքը

Կատեգորիա:Ազատ ծրագրային ապահովում
Կատեգորիա:Լինուքս
Կատեգորիա:Օպերացիոն համակարգեր
Պեդրո Ռոդրիգես

150px|մինի|աջից|Պ. Ռոդրիգես, 2008 թ. լուսանկար
**Պեդրո Ռոդրիգես Լեդեսմա**, ավելի հայտնի է որպես **Պեդրո** կամ **Պեդրիտո** (իսպ.*Pedro Rodríguez Ledesma; Pedro; Pedrito*, ), իսպանական ֆուտբոլիստ, հանդես է եկել Բարսելոնա ՖԱ-ում, ներկայումս հանդես է գալիս Չելսիում հարձակվողի դիրքում։

## Կենսագրություն
Իր կարիերան սկսել է իսպանական ամենացածր վարկանիշ ունեցող առաջնություններից մեկի «Սան-Իսիդրո» ակումբում, իր հարազատ Կանարյան կղզիներում 2003/04 մրցաշրջանում։ Աչքի ընկել ինչպես երիտասարդական, այնպես էլ հիմնական կազմում։ Այնտեղից տեղափոխվել է «Բարսելոնայի» պատանեկան կազմ։ Կապտանռնագույնների տարբեր պատանեկան և երիտասարդական թիմերում անցկացրել է 3 մրցաշրջան։ 2007 թվականին հրավիրվել է «Բարսելոնա Բ»։ Կատալոնացիների հիմնական կազմում առաջին խաղն անցկացրել է 2007 թվականի սեպտեմբերի 11-ին, Կատալոնիայի գավաթի եզրափակիչ անդիպմանը, որտեղ իր թիմը պարտություն կրեց Տարրագոնիայի «Խիմնաստիկու» թիմից 1։ 2 հաշվով։ Իսպանական Պրեմիեր լիգայում Պեդրոյի առաջին հանդիպումը եղել «Մուսիի» դեմ, որը «Բարսելոնան> հաղթեց 4:0 հաշվով։Իր սկզբնախաղը (дебют) եվրոգավաթներում եղել է հանդիպումը կրակովայան «Վիսլայի» դեմ սեփական հարկի տակ, որտեղ կատալոնացիները խոշոր՝ 4։ 0 հաշվով հաղթում են Չեմպիոնների լիգայի ընտրական փուլի երրորդ տուրում։ Դաշտ է դուրս եկել Պրեմիերայի 2008/09 մրցաշրջանի մի քանի խաղերում։ Հաճախ հայտնվել է խաղերի հայտացուցակում, բայց դաշտ դուրս չի եկել։ Եղել է Իսպանիայի մինչև 21 տարեկանների հավաքականի խաղացող։

2009 թվականի օգոստոսի 28-ին միակ և հաղթական գնդակ է խփել ՈւԵՖԱ-ի Սուպերգավաթում, դոնեցկի «Շախտյորի» դեմ։ 2009/10 մրցաշրջանից դառնում է մեկնարկային կազմի խաղացող՝ փոխարինելով թիմից հեռացած Տիերի Անրիին։ Պեդրոն հաճախ է խփում կարևոր գոլեր իր թիմի համար։ Հենց նա հավասարեցրեց հաշիվը Ֆուտբոլի աշխարհի ակումբային առաջնությունում՝ Էստուդիանտեսի դեմ։ Նա այդ գոլը խփեց խաղի ավարտից 3 րոպո առաջ, իսկ Լիոնել Մեսսին խփում է հաղթական գնդակը արդեն լրացուցիչ խաղակեսում։ Այդ մրցաշրջանում նա դառնում է երկրորդ գոլի հեղինակ Ռեալի դեմ խաղում, որը փաստորեն որոշում է չեմպիոնական արշավի արդյունքը։

Նա նաև ունի շատ գեղեցիկ գոլեր, որոնցից կարելի է նշել «Դեպորտիվոյի» դարպասը գրաված 50 մետրից կատարված հարվածը։
Նա դարձավ լավագույն ռմբարկուն Բարսայի ֆուտբոլիստների մեջ։
Նա դարձավ առաջին ֆուտբոլիստը ով դարձավ գոլերի հեղինակ մրցաշրջանի 6 առաջնություններում՝ Պրիմերա, Իսպանիայի գավաթ, Իսպանիայի Սուպերգավաթ, Չեմպիոնների լիգա, ՈւԵՖԱ-ի սուպերգավաթ, Աշխարհի ակումբային առաջնություն։ 2010 թվականին հայտնվել է Իսպանիայի ֆուռբոլի հավաքականի հայտացուցակաում, և մեկան ՀԱՀ՝ մասնակցելու աշխարհի առաջնությանը, որտեղ հանդես եկավ 18 համարի տակ և դարձավ չեմպիոն։

## Ծանոթագրություններ

Կատեգորիա:1987 ծնունդներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հուլիսի 28 ծնունդներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլիստներ այբբենական կարգով
Հոգեվանք

**Հոգեվանք** (*Կարմիր վանք*), վանքային համալիր, ճարտարապետական հուշարձան Հայաստանի Շիրակի մարզի Սառնաղբյուր գյուղից 3&nbsp;կմ հյուսիս-արևմուտքում։ Հոգեվանքի գլխավոր եկեղեցին մարդիկ հաճախ Սուրբ Կարապետ են կոչում,սակայն եկեղեցու ներսում եղած արձանագրությունների համաձայն այն Սուրբ Ստեփանոս անվամբ է օծված։  Գլխավոր եկեղեցին  ըստ հյուսիսային մուտքից վեր եղած արձանագրության, կառուցվել է 1205-ին։ Եկեղեցին գմբեթավոր դահլիճի տիպի է, ավագ խորանի երկու կողմում ուղղանկյուն, թաղածածկ ավանդատներով։ Բոլոր ճակատներն ունեն «հայկական խորշեր»։ Գլանային թմբուկով գմբեթը, քանդվել է 1939-ի երկրաշարժից, վերանորոգվել 1980-ական թվականներին։ Սուրբ Կարապետ եկեղեցուց մոտ 50&nbsp;մ հյուսիս պահպանվել են միանավ (5-րդ դար) և քառակոնք (7-րդ դար), աբսիդները արտաքուստ եռանիստ են եկեղեցիների որմերի ստորին շարքերը։

## Լուսանկարներ

Hogevank Monastery, Sarnaghbyur 04.jpg
1 2024 Hogevank 4.gif
1 2024 Hogevank 11.gif
Հոգեվանք 2019 02.jpg
1 2024 Hogevank 10.gif
20230716 Hogevank Monastery 03.jpg
Hogevanq Khachqar1.jpg


## Ծանոթագրություններ

## Գրականություն
* Եղիազարյան Հ., Շիրակի լեռնահովտի պատմական հուշարձանները, Ե., 1975։ 
* Գրիգորյան Վ., Հայաստանի վաղ միջնադարյան կենտրոնագմբեթ փոքր հուշարձանները, Երևան, 1982։

Կատեգորիա:Շիրակի թեմի վանքեր և եկեղեցիներ
Կատեգորիա:13-րդ դարի հայկական վանքեր և եկեղեցիներ
Կատեգորիա:Վանքեր այբբենական կարգով
Յունիքս

**Յունիքսը** բազմաֆունկցիոնալ և բազմապրոֆիլ օպերացիոն համակարգ է։ Այն ստեղծվել է 1969 թվականին ԷյԹի էնդ Թի ընկերության կողմից։ Մինչ օրս ստեղծվել են շատ յունիքսի տեսակներ սակայն դրանցից մի փոքր մաս է կարելի իրավաբանորեն համարել յունիքս, իսկ մյուսները՝ չնայած, որ օգտագործել են նույն հասկացությունները և տեխնոլոգիաները, համարվում են *յունիքսանման* համակարգեր։

## Տես նաև
* Լինուքս
* ԲիԷսԴի
* Մաք ՕԷս

Կատեգորիա:Օպերացիոն համակարգեր
Կատեգորիա:Ազատ ծրագրային ապահովում
Կատեգորիա:Յունիքս
Կատեգորիա:1969 հայտնված արտադրանքներ
Հայկական կավ

[thumb|right|250px|Հայկական կավի նմուշ [Հայ բժշկության թանգարանում]]
**Հայկական կավ**, հայկավ (հուն.՝ βωλos ἀρμένια, լատ.՝ bolus Armenius, արաբ.՝ տին Էրմանի, թուրք.՝ կիլ Էրմանի և այլն), մուգ կարմիր կամ դեղին կավաքար, որն անցյալում օգտագործվել է որպես վերքեր չորացնող, արյունահոսությունը դադարեցնող բուժամիջոց, մաղձաբեր և այլն։

Գույնը պայմանավորված է բաղադրության մեջ Fe2O3-ի քանակով։ Արդյունահանվել է Հայաստանում (Անիի և ներկայիս Իջևան քաղաքի շրջակայքում) և Պարսկաստանում։ Հայաստանից արտահանվել է Արևմուտքի և հատկապես Արևելքի երկրներ և մեծ համբավ է ունեցել։ Ավելի ուշ արդյունահանվել է նաև Իտալիայում և Ֆրանսիայում։ Ժամանակին Ֆրանսիայում պատրաստվել են հայկական կավ պարունակող դեղահաբեր (pilules de Bold՚Armenie)՝ սուսանակ հիվանդության դեմ։

Հայկական կավի մասին առաջինը հիշատակել է բժշկապետ Դիոսկորիդեսը (I դ.)։ Սխալմամբ արևելքում հայկական կավ է կոչվել Լեմնոս կղզուց արտահանվող Լեմնոսի կավը, որը, ինչպես և հայկական կավը, օգտագործվել է կնիք դնելիս և կոչվել կնքակավ։

Հայ միջնադարյան մատենագրության մեջ հայկական կավը հիշատակվում է նաև **հայհող**, **սիս**, հայկավակ անուններով։ Հայկական կավի՝ որպես ոսկրախտի բուժման միջոցի, մաղձաբերի ու հակաթույնի մասին են վկայում Մխիթար Հերացու և Ամիրդովլաթ Ամասիացու աշխատությունները։

## Խեցեղենի պատկերազարդման նյութ
[աջից|մինի|[Ստամբուլի Սուլեյմանիե մզկիթի, 1557]]
Իզնիկի (կամ Քյութահյայի) տարածքում գտնված խեցեղենի ուսումնասիրության կարևոր առարկա է մզկիթի լամպը, որն այժմ գտնվում է Լոնդոնի Վիկտորիա և Ալբերտ թանգարանում։ Ենթադրվում է, որ լամպը պատրաստվել է Ստամբուլի Սուլեյմանիե մզկիթի համար, որն ավարտվել է 1557 թվականին։ Այն հայտնի թվագրված ամենավաղ առարկան է հայկական կավով կարմրապատկեր զարդարանքով, որը դառնալու էր Իզնիկի սալիկների և խեցեղենի բնորոշ հատկանիշը։ Լամպի վրայի կարմիրը բարակ է, դարչնագույն և անհավասար։ Ենթադրվում է, որ պահպանված մի քանի խեցեղեն առարկաներ, որոնք օգտագործում են նմանատիպ բարակ կարմիր գույն, թվագրվում են նույն ժամանակաշրջանին։

## Ծանոթագրություններ

## Արտաքին հղումներ
* Ալբրեխտ ֆոն Հալլեր (1755) ''Onomatologia medica completa'' կամ Բժշկական բառարան (Դյուսելդորֆի Համալսարանական պետական գրադարանի թվային հրատարակություն), որտեղ հստակ և ամբողջությամբ բացատրված են տերմիններն ու բառերը, որոնք հատուկ են բժշկության գիտությանը և բժշկության արվեստին (Ուլմ / Ֆրանկֆուրտ / Լայպցիգ )
** էջ 135. Armena կամ Armenia bolus... 
** էջ 220. Bolus, Bolus alba
** էջեր 221–222. Bolus Armena կամ Armeniaca - Bolus rubra, Bolus vulgaris
** էջեր 1279–1280: Terra figillata:

Կատեգորիա:Ապարներ
Կատեգորիա:Խեցեգործություն
Ջեյմս Իրվին

մինի|300px|Ջեյսմ Իրվինը Լուսնագնաց մեքնայով
**Ջեյմս Բենսոն Իրվին** (, ), ամերիկացի փորձարկու-օդաչու, ինժեներ, տիեզերագնաց։ Մասնակցել է «Ապոլլոն-15» տիեզերանավի լուսնային թռիչքին. դառնալով Լուսնի վրա ոտք դնող ութերորդ մարդը։

## Ապոլլո 15
Դեյվիդ Սքոթթի հետ Լուսնի մակերեսի վրա աշխատել է 18 ժամ 33 րոպե՝ կատարելով գիտական հետազոտություններ ու փորձեր (այդ թվում Գալիլեյան փորձը)։ Իրվինը առաջին մարդն էր, որ Լուսնի վրա շրջել է Լուսնագնաց մեքենայով։ Գիտության համար կարևոր դեր է կատարել նրա գտած այսպես կոչված «Ծննդոց քարաբեկորը», որը գիտնականների հաշվարկով ունի 4 միլիարդ տարվա հնություն։

## Նոյան տապանի որոնումները
Վերադարձից կարճ ժամանակ անց Իրվինը հայտարարել է իրեն վերածնված քրիստոնյա։ Հիմնել է միսիոներական կազմակերպություն՝ «Բարձր Թռիչք հիմնադրամ» անվամբ։ 1973 թվականից վեց անգամ բարձրացել է Արարատ լեռը։ Իրվինը հույս ուներ գտնել Նոյան տապանը որպես Աստծո գոյության վերջնական ապացույց։

Մահացել է 1991 թվականին՝ սրտի կաթվածից։

## Աղբյուրներ
* Ֆրանկ Վեստերման, «Արարատ» (Frank Westerman, *Ararat*), «Olymbus» հրատ., Ամստերդամ, 2006։ ISBN 978-90-467-0230-7 

## Ծանոթագրություններ

Կատեգորիա:20-րդ դարի ամերիկացի գործարարներ
Կատեգորիա:Ամերիկացի աստղագնացներ
Կատեգորիա:Ամերիկացի օդաչուներ
Կատեգորիա:Արարատ
Կատեգորիա:Արլինգտոնի ազգային գերեզմանատանը թաղվածներ
Կատեգորիա:Կաթվածից մահացածներ
Կատեգորիա:Միչիգանի համալսարանի շրջանավարտներ
Կատեգորիա:Սրտամկանի ինֆարկտից մահացածներ
Կատեգորիա:Տիեզերագնացներ
Կատեգորիա:Ամերիկացի ավիակոնստրուկտորներ
Կատեգորիա:ԱՄՆ-ի ռազմաօդային ուժերի սպաներ
Կատեգորիա:Ամերիկացի ճարտարագետներ
Կատեգորիա:Ամերիկացի գործարարներ
Պիտբուլ (ռեփեր)

**Արմանդո Քրիստիան Պերես** (, ), առավել հայտնի **Պիտբուլ** () բեմական կեղծանվամբ, կուբայական ծագմամբ ամերիկացի ռեփեր, երգիչ-երգահան և երաժշտական պրոդյուսեր։

Առաջին անգամ ձայնագրվել է 2002 թվականին Լիլ Ջոնի սոլո թրեքում՝ «Kings of Crunk»-ում։ 2004 թվականին TVT Records ձայնագրման ստուդիայի օգնությամբ թողարկել է առաջին ալբոմը՝ «M.I.A.M.I.»-ն (հապավում է "«Money Is A Major Issue», որը թարգմանաբար նշանակում է «Փողը գլխավոր խնդիրն է»)․ ալբոմի վրա աշխատել են այնպիսի վարպետներ, ինչպիսիք են պրոդյուսերներ Լիլ Ջոնը և Ջիմ Ջոնսինը։ Ավելի ուշ՝ 2006 թվականին, Պիտբուլը թողարկեց երկրորդ ալբոմը՝ «El Mariel»-ը, 2007 թվականին երրորդը՝ «The Boatlift»-ը։ 2009 թվականին նրա չորրորդ ալբոմից՝ «Rebelution»-ից հիթ դարձավ «I Know You Want Me (Calle Ocho)»-ը։ 2011 թվականի «Planet Pit» ալբոմի «Give Me Everything» սինգլն առաջին տեղը զբաղեցրեց «Billboard Hot 100»-ում։ Նի Յոյի, Նայերի և Աֆրոջեկի մասնակցությամբ այս երգն աշխարհում առաջինը դարձավ։ Պիտբուլի 2013 թվականի հոկտեմբերի «Meltdown» ալբոմի «Timber» երգը նույնպես շատ երկրներում դարձավ համար առաջին երգը․ այն «US Billboard Hot 100»-ում և 12 այլ երկրներում զբաղեցրեց առաջին հորիզոնականը։ Սա նրա երկրորդ երգն է, որը համաշխարհային չարթերում տեղեր է զբաղեցնում։

Պիտբուլը մասնակցել է նաև այլ հիթերի ռեմիքսներին՝ «Danza Kuduro», «Ai Se Eu Te Pego», «Tik Tok», «Scream & Shout», «Lo Hecho Esta Hecho», «Bad», «Papi», «Diamonds», «Gasolina», «How Low», «Tonight (I'm Lovin' You)», «Video Phone», «Over To You Now» և «Bumpy Ride»։

## Մանկություն
Պիտբուլը ծնվել է Ֆլորիդայի Մայամի քաղաքում։ Երեք տարեկանում արդեն կարդում էր Կուբայի ազգային հերոս և պոետ Խոսե Մարտիի բանաստեղծությունները։ Ռեփերի կարիերիայի սկզբում խնդիրների առջև կանգնեց, քանի որ սպիտակամորթ էր՝ կապույտ աչքերով, հարավային նահանգից և կուբայացի։ Նրա վրա մեծ ազդեցություն է ունեցել փոփ երաժշտության Miami bass ժանրը, իսկ Սելիա Կրուսն ու Վիլլի Չիրինոն դարձան նրա երաժշտության ոգեչնչության աղբյուրները։ Պերեսի ծնողներն ամուսնալուծվեցին, երբ նա փոքր էր․ նրան դաստիարակում էր մայրը․ ավելի ուշ նրանք տեղափոխվեցին Ջորջիա նահանգ՝ Ռոզվել։ Մայրը դուրս արեց Պերեսին տնից, երբ վերջինս հոր նման թմրավաճառ դարձավ։ Նախնական կրությունն ստացել է Հարավային Մայամիի ավագ դպրոցում, այնուհետև ավարտել է Մայամի Քորալ Փարկ ավագ դպրոցը և կենտրոնացել ռեփերի կարիերայի վրա։

Մայամիում Լիլ Ջոնի հետ հանդիպումից հետո Պիտբուլը 2002 թվականին մասնակցում է նրա և «East Side Boyz»-ի «Kings of Crunk» ալբոմի ձայնագրություններին։ Պիտբուլի «Oye» երգը հաջորդ տարի դառնում է «Կրկնակի ֆորսաժ» ֆիլմի սաունդթրեքը։ Պիտբուլը թողարկեց նաև մի քանի միքսսթեյփեր՝ գրված ֆրիսթայլ ոճով, ինչպես նաև ռեփ ոճով հայտնի երգերի ռեմիքսներ։

## Ծանոթագրություններ

## Արտաքին հղումներ
* Պաշտոնական կայք
* Pitbull on Vevo
* Pitbull on YouTube
* Pitbull on Spotify
* 

Կատեգորիա:Ամերիկացի երգիչներ
Կատեգորիա:Ամերիկացի ռեփերներ
Կատեգորիա:Ամերիկացի երգահաններ
Կատեգորիա:«Գրեմմի» մրցանակի դափնեկիրներ
Կատեգորիա:21-րդ դարի ամերիկացի ռեփերներ
Կատեգորիա:Ամերիկացի հիփ հոփ երգիչներ
Կատեգորիա:Բեմական կեղծանուններ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երաժիշտներ
Կատեգորիա:Ամերիկացի բարերարներ
Կատեգորիա:Ամերիկացի կոմպոզիտորներ
Կատեգորիա:RCA Records-ի արտիստներ
Կատեգորիա:Ամերիկացի գործարարներ
Կատեգորիա:Ամերիկացի ձեռնարկատերեր
Ալեքսանդր Դեմյանենկո

**Ալեքսանդր Սերգեևիչ Դեմյանենկոն** (, ), խորհրդային և ռուսական թատրոնի և կինոյի դերասան, ՌԽՖՍՀ ժողովրդական արտիստ։ Դեմյանենկոյի կերտած ամենահայտնի և հաջողված կերպարներից է համարվում բարի ու ազնիվ Շուրիկի կերպարը, որով նա հայտնի դարձավ խորհրդային հանդիսատեսին։

## Կենսագրություն
Ալեքսանդր Սերգեևիչ Դեմյանենկոն ծնվել է 1937 թվականի մայիսի 30-ին Սվերդլովսկում և դեռ վաղ մանկությունից հետաքրքրվում էր թատրոնով։ Դրանում մեծ դեր է խաղացել նրա հայրը, ով ավարտել էր ԳԻՏԻՍ-ը, աշխատել էր օպերային թատրոնում, իսկ ավելի ուշ դերասանական վարպետություն էր դասավանդել Կոնսերվատորիայում։

Դպրոցն ավարտելուց հետո Ալեքսանդր Դեմյանենկոն փորձել է ՄԽԱՏ-ի դպրոց-ստուդիա ընդունվելու քննություններ հանձնել, սակայն հուզմունքը չհաղթահարելու պատճառով ձախողել է այն։ Սակայն մեկ տարի հետո նա մեկնել է Մոսկվա և անմիջապես ընդունվել ԳԻՏԻՍ։ Ավարտելով այն՝ որոշ ժամանակ աշխատել է Մայակովսկու թատրոնում։ Այնուհետև տեղափոխվել է Լենինգրադ և ողջ կյանքն անցկացրել այդ քաղաքում։

Նկարահանվել է «Օպերացիա և Շուրիկի մյուս արկածները», «Կովկասի գերուհին», «Իվան Վասիլևիչը փոխում է մասնագիտությունը» կինոնկարներում, որոնք ընդգրկված են ռուսական կինեմատոգրաֆիայի ոսկե ֆոնդում։
 
Դեմյանենկոն, ով կյանքի վերջին տարիներին տառապում էր ալկոհոլիզմով և ապրում չքավորության մեջ, մահացել է 1999 թվականի օգոստոսի 22-ին, սրտի կաթվածից։

## Տարեգրություն

* 1946 - 1952 թթ - Սովորել է Սվերդլովսկի երաժշտական դպրոցում
* 1954 թ. - Ձախողել է արվեստի դպրոցի ընդունելության քննությունները
* 1955-1959 թթ. - Սովորել է Մոսկվայի թատրոնի ակադեմիայում
* 1965 թ. - Թողարկվում է Շուրիկի մասնակցությամբ ամենաառաջին դասական ֆիլմը՝ «Օպերացիա Ի-ն, և Շուրիկի մյուս արկածները»
* 1966 թ. - Շուրիկի կերպարը հանդես է գալիս *«[[Կովկասի գերուհին]]»* ֆիլմում
* 1999 թ. - Դեմյանենկոն, ով կյանքի վերջին տարիներին տառապում էր ալկոհոլիզմով և ապրում չքավորության մեջ, մահանում է սրտի կաթվածից

## Ծանոթագրություններ

## Արտաքին հղումներ
* IMDb էջ

Կատեգորիա:Ռուս դերասաններ
Կատեգորիա:ԽՍՀՄ ժողովրդական արտիստներ
Կատեգորիա:Կատակերգուներ
Կատեգորիա:1937 ծնունդներ
Կատեգորիա:Մայիսի 30 ծնունդներ
Կատեգորիա:1999 մահեր
Կատեգորիա:Ռուսաստանի թատերական արվեստի ինստիտուտի շրջանավարտներ
Կատեգորիա:20-րդ դարի դերասաններ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Կաթվածից մահացածներ
Կատեգորիա:Ռուս կինոդերասաններ
Կատեգորիա:Թատրոնի դերասաններ
Կատեգորիա:Խորհրդային դերասաններ
Կատեգորիա:Խորհրդային հնչյունավորողներ
Փիքսար

**Pixar Animation Studios** (*Փիքսար Էնիմեյշըն Ստուդիոս*), ընկերություն, որն աշխատում է համակարգչային անիմացիայի ոլորտում։ Գտնվում է Կալիֆոռնիայում, ԱՄՆ։

Pixar ընկերությունը հիմնադրել է Ջորջ Լուկասը 1979 թվականին «Աստղային պատերազմների» հաջողությունից հետո (այդ ժամանակ ընկերությունը կոչվում էր «Computer Division» և Lucasfilm-ի ենթաբաժինն էր)։

1986 թվականին Սթիվ Ջոբսը գնեց ընկերությունը 10 միլիոն դոլարով։ Ընկերության նոր ղեկավար դարձավ Էլվի Ռեյ Սմիթը, ով առաջարկեց ընկերությունը անվանել PIxar:

2006 թվականին, երկար բանակցություններից հետո ընկերությունը 7,4 միլիարդ դոլարով գնվեց Walt Disney Pictures-ի կողմից, ինչը Սթիվ Ջոբսին դարձրեց Walt Disney-ի խոշոր բաժնետեր։

Խաղալիքների պատմություն, Ֆլիքի արկածները, Հրեշների ընկերություն և Նեմոյի որոնումները անիմացիոն լիամետրաժ ֆիլմերը բերեցին ընկերությունը մոտ 2,5 միլիարդ դոլար։ Փիքսար ընկերության անիմացիոն ֆիլմերը տարբեր տարիների արժանացել են ավելի քան 12 Օսկարի տարբեր անվանակարգերում։ Առաջինը Փիքսար ընկերությունը ստացել է 1988 թվականին «Անագե խաղալիքը» անիմացիոն ֆիլմի համար՝ «Լավագույն անիմացիոն լիամետրաժ ֆիլմ» անվանակարգում։ 2003 թվականին վերջինս համալրել է Կոնգրեսի գրադարանի Ֆիլմերի ազգային ռեեստրը՝ որպես պատմամշակութային և էսթետիկ նշանակություն ունեցող ֆիլմ։

Չնայած որ ընկերութունը հայտնի է ի շնորհիվ մուլտիպլիկացիոն ֆիլմերի, այնուամենայնիվ *Փիքսարը* հանդիսանում է եռաչափ գրաֆիկական առաջատար լուծումներ առաջարկող լավագույն ընկերություններից մեկը։ Մասնավորապես *Փիքսարը* մշակում և վաճառում է RenderMan ծրագրային ապահովումը, որը թույլ է տալիս ստեղծել բարձրորակ վիզուալ էֆեկտներով ֆոտորեալիստիկ պատկերներ, որոնք օգտագործվել են «Տիտանիկ», «Մատրիցա», «Մատանիների տիրակալ» և այլ ֆիլմերում։

## Ընկերության աշխատանքներ
### Լիամետրաժ անիմացիոն ֆիլմեր

### Կարճամետրաժ անիմացիոն ֆիլմեր
#### Օրիգինալ սցենարով մուլտֆիլմեր

#### Pixar ընկերության լիամետրաժ անիմացիոն ֆիլմերի հերոսների մասին կարճամետրաժ անիմացիոն ֆիլմեր

### Կարճամետրաժ մուլտֆիլմեր սերիաներով
#### «[[Մետրի ավտոները]]» / ''Cars Toons: Mater’s Tall Tales''
(«Ավտոները» մուլտֆիլմի հերոսների հիման վրա)

#### «Խաղալիքների Պատմություն» / ''Toy Story Toons''
(հիմնված է համանուն մուլտֆիլմի հերոսների հիման վրա)

### Հատուկ հեռաուստատեսային թողարկումներ
(հիմնված «Խաղալիքների պատմությունը» մուլտֆիլմի հիման վրա)

### Ուրիշ մուլտֆիլմեր
Սկսած «Նեմոյի որոնումները» մուլտֆիլմից, Pixar ընկերությունում ստեղծեցին լրացուցիչ նյութեր, որոնք կարող էին ծառայել որպես ուսումնամեթոդական ձեռնարկներ կամ պարունակեին լրացուցիչ տեղեկություններ, որոնք կպարզեցնեիր մուլտֆիլմերի որոշ կողմերը։ Դրանք ստեղծվում էին կամ միանգամից մուլտֆիլմի DVD/Blu տարբերակի հետ կամ ցուցադրվում էին Զվարճանքների այգում։

## Պարգևներ և առաջադրումներ
### Լիամետրաժ ֆիլմեր

### Կարճամետրաժ ֆիլմեր

## Գրականություն
* 
* 
* 

## Ծանոթագրություններ

## Արտաքին հղումներ
* Պաշտոնական կայք Pixar
* Pixar на IMDb
* Как Стив Джобс воскресил студию Pixar — Хабрахабр
* Как создать творческий коллектив? Советы от студии Pixar — Хабрахабр
* «Байки Мэтра» на официальном сайте Дисней (русск.)

Կատեգորիա:1986 հիմնադրումներ Կալիֆոռնիայում
Կատեգորիա:Pixar
Կատեգորիա:Ամերիկյան կինոընկերություններ
Կատեգորիա:Անիմացիոն ֆիլմաշարեր
Կատեգորիա:Ընկերություններ այբբենական կարգով
Կատեգորիա:Մուլտիպլիկացիա
Վորոնեժ

**Վորոնեժ** (), քաղաք Ռուսաստանում, Վորոնեժի մարզի վարչական կենտրոնը։ Գտնվում է Վորոնեժ գետի Վորոնեժի ջրամբարի և Դոն գետի ձախ ափին։ Մոսկվայից հեռավորությունը կազմում է 534 կմ։ Վորոնեժ քաղաքի բնակչությունը կազմում է 1 023 570 մարդ (2015 թվականի դրությամբ)։ Վորոնեժի շուրջը ագլոմերացիա է գոյացել՝ 1,3 միլիոն մարդ բնակչության թվով։

## Անվան ստուգաբանություն
19-րդ դարի ռուսազգի լեզվաբան-սլավոնագետ Իզմայիլ Սրեզնևսկին համարում էր, որ «վորոնեժ» բառը ծագել է «ворон» («ագռավ») թռչունի անունից։ Գերմանացի լեզվաբան Մաքս Ֆասմերը, ով համարվում է ռուսերեն լեզվի ստուգաբանական չորս հատորներից բաղկացած բառարանի հեղինակ, ենթադրություն է արել, որ Վորոնեժ անվանումը կապ ունի «вороно́й» (սևաթույր) ածականի հետ։ Իզմայիլ Սրեզնևսկու և Մաքս Ֆասմերի կարծիքները իր հոդվածում միավորել է Ն. Պ. Միլոնովը և հրապարակել այն Մ. Ն. Մելխեևի և Վ. Ա. Նիկոնովի տեղանունների բառարաններում։ Նա ենթադրել է, որ Վորոնեժ գետի անվանումը և «Воро́на» բառը իրար հետ կապված են ջրի գույնով։ Ն. Պ. Միլոնովը ուշադրություն է դարձրել նաև բառի «եժ» կամ «նեժ» մասնիկի վրա, որը հաճախ հանդիպում է հնագույն այլ անվանումներում։ Վորոնեժյան գավառագետ Վլադիմիր ԶագորովսկիՎլադիմիր Զագորովսկու վարկածով, Վորոնեժ անվանումը կարող էր ծագել «вороне́ж» ստացական ածականից, որը, հավանաբար, իր հերթին ծագել է հին սլավոնական Վորոնեգ անունից, ընդ որում Վորոնեժ տեղանունը եկել է Չերնիգովյան իշխանությունից, որտեղ այն առաջացել է 9-րդ դարում որպես ստացական ածական Վորոնեգ հատուկ անունից՝ քաղաք Վորոնեգ։ Նրա կարծիքով՝ «Վորոնեժ» անվանումը հետագայում դադարել է կապ ունենալ անվան հետ, իսկ շեշտը տեղափոխվել է երկրորդ վանկի վրա։ Վորոնեժ սկսեցին անվանել տեղանքը, իսկ այնուհետև՝ գետը։ Նրա վրա կառուցված քաղաքը սկսեց կոչվել Վորոնեժ։

Բաժանված է վեց վարչական շրջանների։

## Պատմություն
## Ծանոթագրություններ

## Արտաքին հղումներ
*Voronezh State University&nbsp;-&nbsp;City page 
*Voronezh.Net City site  

Կատեգորիա:1586 թվականին հիմնադրված բնակավայրեր
Կատեգորիա:Զինվորական փառքի քաղաքներ
Կատեգորիա:Ռուսաստանի քաղաքներ
Վահրամ Րաբունի

**Վահրամ Րաբունի** (), հայ քաղաքական մտքի Կիլիկյան դպրոցի նշանավոր ներկայացուցիչ։

## Կենսագրություն
Ապրել և ստեղծագործել է 13-րդ դարում, ծննդյան և մահվան թվականները հայտնի չեն։ Լինելով բարձրակարգ մտավորական՝ Վահրամ Րաբունին պաշտոնավարել է Լևոն Գ-ի (1270-1289) արքունիքում որպես ատենադպիր և տնօրինել պետության դիվանագիտական հարաբերությունները, ստեղծել պետական փաստաթղթեր ու գրագրություններ, ընդունել դեսպաններ։ Նրա գրչին են պատկանում բազմաթիվ իմաստասիրական ու կրոնա-աստվածաբանական աշխատություններ՝ Արիստոտելի, Պորփյուրի, Դավիթ Անհաղթի, Գրիգոր Նյուսացու, Դիոնիսիոս Արիոպագացու երկերի մեկնությունները։ Հետաքրքրական է նաև Լևոն Գ թագավորի օծման առիթով նրա արտասանած ճառը, որում արտացոլվում են Րաբունու քաղաքագիտական մտքերն ու հայացքները։ Այս ճառում նա իր տեսակետն է արտահայտում թագավորական իշխանության առաջացման, նրա էության, պետության ամրապնդման ու զարգացման ուղիների մասին։ Վահրամ Րաբունու կարծիքով պետության ծագումը պայմանավորված է աստվածային կամքով ու մարդու բնությամբ։ Պատասխանելով այն հարցին, թե ինչից հետո և ինչու է առաջացել թագավորությունը, Րաբունին գտնում է, որ Աստված անմիջականորեն չի ստեղծել թագավորությունը. մարդկանց ստեղծելով իր պատկերի նմանությամբ՝ նրանց հավասար իրավունքներ է տվել իշխելու և կենդանի բնության վրա, որ նահապետներից ոմանք իրենց թագավոր հռչակեցին՝ համազգայինների վրա իշխելու նպատակով։ Ըստ Րաբունու՝ պետությունը իշխանության զարգացած ձևն է, որն իրականացնում է իշխանություն բոլորի անունից, ընդհանուրի օգտին։ Հետևելով դեռևս անտիկ աշխարհից եկող բնական իրավունքի ավանդական սկզբունքներին՝ Րաբունին գտնում էր, որ պետությունը պետք է սանձահարի մարդկանց ագրեսիվությունը, ապահովի կարգուկանոն, մեկուսացնի ներքին ապակայունացնող կենտրոնախույս ուժերին, պաշտպանի մարդու ազատությունն ու սեփականությունը։ Այս հարաբերությունները, ըստ Րաբունու, բխում են սոցիալական որոշակի պայմաններից։ Արտաքին հարաբերություններում պետությունը պարտավոր է պահպանել տարածքային ամբողջականությունը, նրա շահերը, ապահովել փոխշահավետ համագործակցությունը և այլն։ *«Թագավորութիւն է ըստ ուղիղ բանին վերայ աշխարյի, որ իւր է վիճակել և ի նմա բնակելոցն իշխել արդարացի հարկս և իրավունքս ի նոցանէ առնուլ, և զնոսին ի հաստատութիւն պահել արտաքին թշնամացն` քաջությամբ պատկերազմեալ` յաղթել, և կամ հաղթութեան հնարիւք զխաղաղութիւն ողջունել»:* Թագավորությունը կոչված է երկրի ներսում կարագավորելու իր հպատակների ներդաշնակ գործունեությունը, խրախուսելու բարեգործությունը, պատժելու չարագործությունը, հետևելու օրենքների իրագործմանը, իսկ արտաքին հարաբերություններում՝ քաջաբար պատերազմելով հաղթել թշնամուն կամ դիվանագիտական արվեստով հաշտություն կնքել հակառակորդի հետ և պահպանել խաղաղությունը։ Լևոն Գ-ի իշխանությունը ջատագովող այս ճառը գործող իրավունքը հայտարարում է արդարացի ու բնական։ Պետության գլխավոր դեմքը թագավորն է, որի վարքագծից է կախված երկրի բարեկեցությունն ու համերաշխությունը։ Հատուկ ուշադրություն է դարձվում թագավորի և իշխանների փոխհարաբերություններին և հիմանավորվում կենտրոնաձիգ պետության գաղափարը։ Սմբատ Գունդստաբլի օրինակով Րաբունին հոգևոր իշխանությունը ենթարկում է աշխարհիկ իշխանությանը։

## Գրականություն
* 

Կատեգորիա:Հայ փիլիսոփաներ
Կատեգորիա:Հայ աստվածաբաններ
Կատեգորիա:Հայ մատենագիրներ
Կատեգորիա:Հայ պատմաբաններ
Կատեգորիա:Հայ գիտնականներ
Static-X

**Static-X**, ամերիկյան մետալ-խումբ է Լոս Անջելեսից, հանդես է գալիս հիմնականում ինդաստրիալ մետալ, նու մետալ և ալտերնատիվ մետալ ոճերում։ Խումբը հիմնվել է 1994 թ. Ուէյն Սթաթիքի և Քեն Ջեյի կողմից։ Խմբի վերջնական կազմը հավաքվեց 1998 թվականին։ Խումբը իր գործունեության ընթացքում թողարկել է 6 պաշտոնական ալբոմ, 1 երգերի հավաքածու, 4 տեսաերիզ, 1 մինի-ալբոմ, 14 սինգլ, 13 տեսահոլովակ, «Static-X Guitar Anthology» կիթառային թաբերի գիրք և «Chaos Comics» կոմիքսների գիրք։ 2010 թվականին խումբը լքում է Թոնի Կամպոսը, իսկ Ուէյն Սթաթիքը հայտարարեց, որ խմբի գործունեությունը սառեցված է։ Հետագայում, 2012-ին, Ուեյն Սթաթիքը վերականգնում է Static-X -ը նոր խմբի անդամներով, սակայն չի ձայնագրում նոր երգեր այլ միայն համերգներ է տալիս։ Տվյալ կազմը լուծարվում է 2013-ին, իսկ արդեն 2014-ում Ուէյն Սթաթիքը մահանում է։

2018-ին Թոնի Կամպոսը հայտարարում է "Project Regeneration"։ Մահացած Ուէյն Սթաթիքին փոխարինում է Էդսել Դոուպը, ով խմբում հանդես է գալիս Xer0 մականունով։ Վերածննդի կազմը մշակում և թողարկում է Ուէյն Սթաթիքի սևագիր երգերը և համերգներ տալիս։

## Սկավառակագրություն
### Ալբոմներ
* 1999 - Wisconsin Death Trip
* 2001 - Machine
* 2003 - Shadow Zone
* 2005 - Start a War
* 2007 - Cannibal
* 2009 - Cult of Static

### Սինգլներ
* 1999 - Bled for Days
* 1999 - Push It
* 2001 - I'm with Stupid
* 2001 - Black and White
* 2001 - This Is Not
* 2002 - Cold
* 2003 - The Only
* 2004 - So
* 2005 - I’m the One
* 2005 - Dirthouse
* 2007 - Cannibal
* 2007 - Destroyer
* 2007 - Behemoth
* 2009 - Stingwray

### Հավաքածոներ
* 2004 - Beneath... Between... Beyond...

### Տեսաերիզներ
* 2001 - Where the Hell Are We and What Day Is It... This Is Static-X
* 2001 - Black and White DVD
* 2003 - X-Posed
* 2005 - X-Rated
* 2006 - Cannibal Killers Live

### Տեսահոլովակներ
* 1999 - Push It
* 2000 - I'm with Stupid
* 2000 - Bled for Days
* 2000 - Crash (Feat. Mephisto Odessey)
* 2001 - This Is Not
* 2001 - Black and White
* 2002 - Cold
* 2003 - The Only
* 2004 - So
* 2005 - I'm the One
* 2005 - Dirthouse
* 2007 - Destroyer
* 2007 - Cannibal
* 2009 - Stingwray

## Խմբի անդամներ
#### Ակտիվ անդամներ

* Xer0 (Էդսել Դոուպ) - վոկալ, ռիթմ-կիթառ (2018-ից) 
* Թոնի Կամպոս - բաս-կիթառ, բեք-վոկալ (1994-2010, 2018-ից)
* Կոիթի Ֆիկուդա - սոլո-կիթառ, ստեղնային (1994-2001, 2005-2010, 2018-ից)
* Կեն Ջեյ - հարվածային գործիքներ (1994-2002, 2018-ից)

#### Նախկին անդամներ
* Ուեյն Ստատիկ - գլխավոր վոկալ, ռիթմ կիթառ, ստեղնային (1994-2010, 2012-2013) 
* Նիկ Օշիրո - հարվածային գործիքներ (2003-2010)
* Թրիփ Էյզեն - սոլո-կիթառ (2000-2005)
* Բրենթ Էշլեյ - բաս կիթառ, բեք վոկալ (2012)
* Էնդի Քոուլ - բաս կիթառ, բեք վոկալ (2012-2013)
* Դիեգո Իբառա - սոլո կիթառ (2012-2013) 
* Սին Դեվիդսոն - հարվածային գործիքներ (2012-2013)

## Աղբյուրներ

## Արտաքին հղումներ
* Խմբի պաշտոնական կայք
* Static-X "Guitar Anthology" գիրք

Կատեգորիա:1994 հիմնադրված երաժշտական խմբեր
Կատեգորիա:Ամերիկյան ռոք խմբեր
Կատեգորիա:Մետալ խմբեր
Mein Land

**Mein Land** (հայերեն- «Իմ երկիրը») - գերմանական Rammstein խմբի 24-րդ սինգլն է, և առաջինը Made in Germany 1995-2011 հավաքածու ալբոմից։ Թողարկվել է 2011 թ. նոյեմբերի 14-ին։ Երգը ձայնագրվել էր "Liebe ist für alle da" ալբոմի համար, բայց չընդգրկվեց այնտեղ անավարտ լինելու պատճառով։ Երգի հիման վրա նկարահանվեց տեսահոլովակ։ Տեսահոլովակի ռեժիսորն է Յոնաս Օկերլունդը, նկարահանումները կատարվում էին Լոս Անջելեսի ծովափում։

## Երգացանկ
;CD սինգլ
# "Mein Land" - 3։53
# "Vergiss Uns Nicht" - 4։10
# "My Country" (The BossHoss) - 4։08
# "Mein Land" (Mogwai Mix) - 4։30

;7" վինիլ
# "Mein Land" - 3։53
# "Vergiss Uns Nicht" - 4։10

## Արտաքին հղումներ
* Rammstein - Mein Land

Կատեգորիա:2011 սինգլներ
Կատեգորիա:Ռամշտայնի երգեր
Կատեգորիա:Թիլ Լինդեմանի երգեր
Սուրբ Փրկիչ եկեղեցի (Անի)

**Անիի Սուրբ Փրկիչ եկեղեցի**, հայկական եկեղեցի Անի քաղաքում։

## Պատմություն
մինի|ձախից|250px|Եկեղեցին ներկայումս
մինի|ձախից|250px|Հատակագիծը

1035 թ. այս մեծ եկեղեցին ստացել է իր ամբողջական տեսքը։ Եկեղեցու պատերի երկար և նրբագեղ արձանագրությունները շատ բան են պատմում ժամանակաշրջանի մասին։ Վերևում մասամբ մեջբերված արձանագրությունը նշում է, որ Աբլղարիբ Պահլավունի իշխանը այս եկեղեցին կառուցել է Սուրբ խաչի մասունքները պահպանելու համար։ Այս սրբազան մասունքը ձեռք է բերել Կոստանդնուպոլիս գնալիս։ Արձանագրության մեջ հրամայում է՝ մինչ Հիսուսի երկրորդ գալուստը եկեղեցում կազմակերպել գիշերային պատարագներ։ Մյուս արձանագրությունները պատմում են 1193 թ. վերականգնման մասին, որի ժամանակ ուխտավորներին ապաստանելու համար հավելվել է երկու ժամատուն, իսկ 1291 թ. մուտքի առջև ավելացվել է ժամատան աշտարակ։ Բացի ճակատի որոշ հատվածների բետոնե հետքերից՝ այս կառույցներն ամբողջությամբ ավերվել են։ Մեկ այլ արձանագրության համաձայն՝ 1342 թ. Վահրամ Զաքարյան իշխանը հրամայել է վերանորոգել եկեղեցու գմբեթը, շինարարական աշխատանքները ղեկավարել է ճարտարապետ Վասիլը։ 19-րդ դարի վերջին եկեղեցին դեռևս կանգուն էր, սակայն փլուզման եզրին էր։ Հ. Ֆ. Բ. Լինչը 1894 թ. Անի այցելելուց հետո ասել է.

1912 թ. ռուս հնագետները արևելյան ճակատի քարերի մեծ մասը վերականգնել են, սակայն 1975 թ. եկեղեցու արևելյան կեսը փոթորկի ժամանակ փլվել է։ Որոշ աղբյուրներ դեպքը վերագրում են 1930 թվականին, սակայն 1950-ական թվականների մասին վկայում են գյուղացիները։ Հայտնի է, որ քարերի ցած թափվելու ձայնը լսվել է պարիսպներից դուրս գտնվող գյուղում։ Եկեղեցու մնացած մասը 1989 թ. երկրաշարժի ժամանակ ցնցվել է, և այսօր ամբողջությամբ փլվելու վտանգի եզրին է։ 1999 թ. հետագա փլուզումը կանխելու համար ուշ ձեռնարկված քայլով դուռը փակվել է կոպտորեն շարված խճաքարե պատով։ Սակայն այլ գործնական քայլեր չեն կատարվել։ Այժմ եկեղեցին կործանման վտանգի տակ է։ Եկեղեցին ներկայումս վերականգնվում է։

փ
փ
Կատեգորիա:Եկեղեցիներ այբբենական կարգով
Հայկական էսկադրոն

**Հայկական էսկադրոն**, հայ մարտիկներից կազմված հեծյալ ստորաբաժանում ռուսական բանակում։ Ձևավորվել է 1722-ի ամռանը, Աստրախանում, հայերի նախաձեռնությամբ ու միջոցներով՝ կապված XVIII դ. 1-ին քառորդին հայ ժողովրդի ազատագրական պայքարի նոր վերելքի և Պետրոս I-ի պարսկ. արշավանքի հետ՝ հայկական երեք ջոկատների («Հեծյալ ջոկատ», «Էսկադրոն», «Հետախուզական խումբ») միավորումով։

## Պատմություն
Նյութական անապահովությունը սահմանափակում էր Հայկական էսկադրոնի թվական աճը, սակայն 1725 թվականից մտցվել են ռուսական զինվորական կոչումներ՝ համապատասխան ռոճիկներով, ինչի շնորհիվ մարտիկների թիվը հասել է 600-700 հոգու, որոնք բաժանված էին 4-6 վաշտի։ Հայկական էսկադրոնը մասնակցել է Կասպից ծովի ավազանում և Կովկասյան լեռներում ռուսական զորքերի մղած բոլոր մարտերին (1722-1735), 1735-1739 թվականների ռուս-թուրքական և 1741-1743 թվականների ռուս-շվեդական պատերազմներին։ Բազմաթիվ հայ մարտիկներ արժանացել են պետական պարգևների։

Հայկական էսկադրոնի շտաբը մինչև 1746 թվականը Աստրախանում էր, 1746-1764 թվականներին՝ Ղզլարում։ 1740-ական թվականների վերջից Հայկական էսկադրոնը քանակապես նվազել է՝ կապված հայ ազատագրական պայքարի ժամանակավոր թուլացման և ռուսական հուսարական ստորաբաժանումներում հայազգի զինվորականներ ներգրավելու հետ։ 1760-ական թվականներին Հայկական էսկադրոնը բաղկացած էր գերազանցապես սպաներից։ Կազմալուծվել է Եկատերինա II կայսրուհու 1764 թվականի մայիսի 10-ի հրամանագրով։ Հայ զինվորականների մի մասը, դուրս գալով ծառայությունից, ցմահ ստացել է իր հաստիքային ռոճիկը, մի մասն էլ ցանկությամբ տեղափոխվել է ռուսական բանակի կանոնավոր գնդերն ու հուսարական ստորաբաժանումները, նրանցից ոմանք հասել են զինվորական բարձր պաշտոնների (գնդապետ, գեներալ)։

Հայկական էսկադրոնի հրամանատարներն են եղել՝ Պետրոս դի Սարգիս Գիլանենց (1722-1724), Աղազար դի Խաչիկ Ախիջանենց (1724-1750), Պետրոս Կասպարով (1750-1760), Միրզաբեկ Մխիթար Վահանով (1760-1764)։

## Գրականություն
* Ժամանակագրութիւն Պետրոս դի Սարգիս Գիլանենցի (հրատարակություն և ծանոթագրություն՝ Գ. Ախվերդյանի), «Կռունկ Հայոց աշխարհին», 1863, դդ 2, 3։ 
* Խաչատրյան Հ., Հայ և ռուս ժողովուրդների զինակցությունը ռուսական բանակի կասպիական արշավանքում, Ե., 1972։

## Տես նաև
* Պարսկական արշավանք 1722-23

Կատեգորիա:Հայկական զորամիավորումներ
Կատեգորիա:1722 ստեղծված զորամիավորումներ
Հայկական երկրաբանական ընկերություն

**Հայկական երկրաբանական ընկերություն**, գիտական, հասարակական կազմակերպություն։ Հիմնադրվել է 1968 թվականին, Երևանում։ Ընկերության անդամ են երկրաբանության և հարակից գիտությունների բնագավառում տեսական կամ գործնական աշխատանք կատարողները։

## Էությունը
Հայկական երկրաբանական ընկերության հիմնական խնդիրներն են պրոպագանդել ու տարածել երկրաբանական գիտությունների նվաճումները, աջակցել դրանց արմատավորմանը, երկրաբանական ԳՀ արտադրական կազմակերպությունների ու ուսումնական հաստատությունների աշխատանքների միասնականացմանը, կազմակերպել երկրաբանական գիտությանը վերաբերող խորհրդակցություններ, գիտաժողովներ։ 
Բարձրագույն մարմինը կոնֆերանսն է։ Ունի ավելի քան 400 անդամ։ 1977 թվականից հրատարակում է «Աշխատություններ» (ռուս.), գիտական ժողովածուն։ Նախագահներ են եղել Ա. Ասլանյանը, Ռ. Կարապետյանը, Ռ. Ջրբաշյանը (1993 թվականից)։

## Աղբյուր
* Հայկական Համառոտ Հանրագիտարան. Հ տառով հոդվածները

Կատեգորիա:Ընկերություններ
Տիգրան Հոնենց եկեղեցի

**Անիի Տիգրան Հոնենց եկեղեցի** կամ **Սուրբ Գրիգոր եկեղեցի**, հայկական ճարտարապետական հուշարձան Անիում։

## Պատմություն

Կառուցվել է Տիգրան Հոնենց անունով հարուստ առևտրականի կողմից։ Եկեղեցու շինարարությունն ավարտվել է 1251 թ.։

## Ճարտարապետություն
Արտաքինից գմբեթակիր ուղղանկյուն նախագիծը հիշեցնում է Անիի Մայր տաճարը, սակայն ավելի փոքր չափսերով է։ Ներսի պլանը տարբեր է և նմանեցվում է միջնադարի ուշ շրջանի մյուս եկեղեցիների նախագծերին։ Պատկանում է այն տեսակին, որը երբեմն կոչվել է «գմբեթակիր սրահ», երեք բաժինների բաժանված միակ նավի կենտրոնական հատվածի վրա գմբեթ կա։ Բաղեղի միջից ի հայտ եկող իրական կամ էլ մտացածին կենդանիների պատկերներով քանդակները զարդարում են խոյակները, որոնք գտնվում են կամարների շարքերի միջև։ Սրանք զարդարված ժապավեն են կազմում, որը ամբողջությամբ փաթաթում է շինությունը։ Նման կամարների շարք և ժապավեն կա նաև ճակատի շուրջը։ Ժապավենի վերևում մի ժապավեն ևս կա, որը զարդարված է երկրաչափական ռելիեֆներով։ Եկեղեցու առջև կանգնած է հետագայում ավելացված գավիթը, որն այժմ բավական ավերված վիճակում է։ Երկու կողմից բաց է, հյուսիսային ծայրում մի մատուռ է եղել։ Գավիթի կամարապատ բաց տարածությունները շեշտված են գեղեցիկ փորագրված կեռագիծ ռելիեֆներով և նստեցված են սյուների խոյակների վրա, որոնք նման են ժամանակի մուսուլմանական կառույցներին։ Գավիթի ներսը պատված է եղել որմնանկարներով։ Եկեղեցին այժմ մասամբ վերականգնված է։ 

## Որմնանկարներ

Ներքին հատվածն ամբողջությամբ ծածկված է որմնանկարներով, որոնք արված են եկեղեցու հետ միաժամանակ։ Որմնանկարների երկու հիմնական թեմաներն են՝ Հիսուս Քրիստոսի և Սուրբ Գրիգոր Լուսավորիչի կյանքը։ Գմբեթի տակ տեղ են գտել Սուրբ Մարիամի և տասներկու առաքյալների, Հիսուսի կիսանդրին տեղափոխող չորս հրեշտակների և Հիսուսի՝ երկինք համբարձման պատկերները, որոնք եղծված են։

## Տես նաև
* Անի

## Պատկերներ

Պատկեր:AniStGregory.jpg|Եկեղեցու գմբեթը
Պատկեր:Tigran Ani.JPG|Արևմտյան ճակատ
Պատկեր:Ani St Tigran fresco.JPG|
Պատկեր:Ani St Tigris fresco 3.JPG|
Պատկեր:Ani - Tigran Honents frescoes.jpg|
Պատկեր:Ani The Raising of Lazarus.JPG|Ղազարոսի հարությունը


## Արտաքին հղումներ
* Տիգրան Հոնենց 
* Տիգրան Հոնենցի Սուրբ Գրիգոր եկեղեցու մասին akunq.net կայքում

Կատեգորիա:Անիի հայկական վանքեր և եկեղեցիներ
Կատեգորիա:13-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Համազգային թատրոն

**Սոս Սարգսյանի անվան Համազգային թատրոն**, հիմնադրվել է 1991 թվականին, Երևանում, Սոս Սարգսյանի նախաձեռնությամբ (մինչ 1999՝ հովանավոր՝ Համազգային մշակութային միության Հայաստանի վարչություն)։

## Պատմություն
Թատրոնի հիմնադրման, ճանաչման և զարգացման գործում մեծ ավանդ ունեն այնպիսի արվեստագետներ, ինչպիսիք են՝ Մայիս Կարագյոզյանը, Շահում Ղազարյանը, Հրաչյա Գասպարյանը, Գալյա Նովենցը, Դավիթ Հակոբյանը, Կարինե Ջանջուղազյանը, Միքայել Պողոսյանը, Աննա Էլբակյանը, Նելլի Խերանյանը, Տիգրան Ներսիսյանը և այլք։

2003 թվականին Հայաստանի վարչապետ Անդրանիկ Մարգարյանի ղեկավարությամբ կառավարությունը որոշում ընդունեց թատրոնին տալ պետական կարգավիճակ՝ վերանվանվելով այն Պետական Համազգային Թատրոն։ 2009 թվականից թատրոնը տնօրինում է Վարդան Մկրտչյանը։

Բացվել է Էդուարդո դե Ֆիլիպոյի «Սանիտայի թաղապետը» պիեսի բեմադրությամբ (1991, ռեժիսոր՝ Ս. Սարգսյան)։ Բեմադրություններից են նաև՝ Հ. Հակոբյանի «Լեռնային կակաչներ» (1993), Սայմոնի «Շիկացած սիրեկանն անկողնում» (1994), Մոլիերի «Տարտյուֆ» (1998, երեքն էլ՝ ռեժիսոր Հ. Գասպարյան), «Մենք» (ըստ Լեռ Կամսարի, 1993, ռեժիսոր Երվանդ Ղազանչյան), Վիլյամ Սարոյանի «Մի գավաթ բարություն» (1994), Շեքսպիրի «Լիր արքա» (1996, երկուսն էլ՝ ռեժիսոր՝ Ս. Սարգսյան), Մրոժեկի «Բաց ծովում», Կ. Մանիեի «Օսկար» (երկուսն էլ՝ 1995, ռեժիսոր՝ Դ. Հակոբյան)։ Թատրոնը բեմադրում է նաև մանկական ներկայացումներ (Թումանյանի «Անբան Հուռին» և այլն)։ Տարբեր տարիներ թատրոնում են աշխատել Հայաստանի վաստակավոր արտիստ Մայիս Կարագյոզյանը, դերասաններ Գ. Սեդրակյանը, Տ. Ներսիսյանը, Հ. Վանյանը, նկարիչ Գ. Նալչաջյանը և ուրիշներ։ Թատերախմբում են (1999) Հ. Գասպարյանը (գլխավոր ռեժիսոր 1995-ից), կոմպոզիտոր՝ Հայաստանի արվեստների վաստակավոր գործիչ Մարտին Վարդազարյանը, Հայաստանի վաստակավոր արտիստ Շ. Ղազարյանը, արտիստներ Գալյա Նովենցը, Կարեն Ջանիբեկյանը, Դ. Հակոբյանը (նաև ռեժիսոր), Ա. Մկրտչյանը, Աննա Էլբակյանը, Կարինե Ջանջուղազյանը, Ա. Գալստյանը, Նարեկ Հայկազյանը, Զոհրակ Բեկ-Գասպարենցը և ուրիշներ։ Համազգային թատրոնը հյուրախաղերով ելույթ է ունեցել Սիրիայում, Լիբանանում (1994), Իրանում (1997)։

2015 թ. հոկտեմբերի 22-ին Հայաստանի Կառավարության որոշմամբ «Համազգային թատրոն» պետական ոչ առևտրային կազմակերպությունը վերանվանել «Սոս Սարգսյանի անվան համազգային թատրոն» պետական ոչ առևտրային կազմակերպություն։

## Ծանոթագրություններ

## Արտաքին հղումներ
* Համազգային պետական թատրոնի կայքը

Կատեգորիա:Հայաստանի դրամատիկական թատրոններ
Նատալյա Վառլեյ

**Նատալյա Վլադիմիրի Վառլեյ** (, ), կրկեսի և կինոյի խորհրդային և ռուսական դերասանուհի, ԽՍՀՄ վաստակավոր արտիստ (1989 թ.), ՌԽՖՍՀ պետական մրցանակի դափնեկիր (1984 թ.)։ Մեծ համբավ է ձեռք բերել հատկապես «Կովկասի գերուհին» ֆիլմի (1967 թ.) գլխավոր հերոսուհու՝ Նինայի դերի հմայիչ կատարման շնորհիվ։

## Կենսագրություն
Նատալյա Վառլեյը ծնվել է 1947 թվականի հունիսի 22-ին ռումինական Կոնստանցա քաղաքում։ Նատալյայի մանկությունն անցել է Խոհրդային Ռուսաստանի Մուրմանսկ քաղաքում։ Վառլեյ ընտանիքն ապրել է Կարլ Մարքսի փողոցում։ Նատալյա Վառլեյի հայրը՝ Վլադիմիր Վիկտորովիչը, Հայրենական մեծ պատերազմի մասնակից էր։

## Ընտրյալ ֆիլմագրություն
* Զմրուխտե քաղաքի կախարդը *Բաստինդա/<span lang="hy">[[Գինգեմա]]</span>*
* Ապագայից եկած հյուրը` *Մարթա Էրաստովնա*
* Երիտասարդության սխալները
* Տասներկու աթոռ` *Լիզա*
* Վիյ` *Պանոչկա*
* Կովկասի գերուհին` *Նինա*

## Ծանոթագրություններ

## Արտաքին հղումներ

Կատեգորիա:«Միասնական Ռուսաստան» կուսակցության անդամներ
Կատեգորիա:Բանաստեղծներ այբբենական կարգով
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:ԽՍՀՄ վաստակավոր արտիստներ
Կատեգորիա:Խորհրդային բանաստեղծուհիներ
Կատեգորիա:Խորհրդային դերասանուհիներ
Կատեգորիա:Կրկեսի դերասաններ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Պատվո շքանշանի ասպետներ (Ռուսաստան)
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս բանաստեղծուհիներ
Կատեգորիա:Ռուս դերասանուհիներ
Կատեգորիա:Ռուս երգչուհիներ
Կատեգորիա:Ռուս կինոդերասանուհիներ
Կատեգորիա:Թատրոնի դերասաններ
Կատեգորիա:Հնչյունավորողներ
Կատեգորիա:Ռուսաստանի Դաշնության վաստակավոր արտիստներ
Սուրբ Հակոբ եկեղեցի (Արճիս)

**Սուրբ Աստվածածին եկեղեցի**, Հայ Առաքելական եկեղեցու տաճար Հայաստանի Տավուշի մարզի Արճիս գյուղում։

## Տես նաև
* Տավուշի մարզ

## Գրականություն
* 
* 

## Ծանոթագրություններ

Կատեգորիա:Տավուշի թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:19-րդ դարի հայկական վանքեր և եկեղեցիներ
Սուրբ Աստվածածին եկեղեցի (Բաղանիս)

**Սուրբ Աստվածածին եկեղեցի**, Հայ Առաքելական եկեղեցու տաճար Հայաստանի Տավուշի մարզի Բաղանիս գյուղում։

## Պատմություն
Բաղանիսի Սուրբ Աստվածածին եկեղեցին կառուցվել է 10-րդ դարում։

Բաղանիս գյուղը (Նոյեմբերյանի շրջան) տեղադրված է Նոյեմբերյան-Իջևան ավտոճանապարհի երկարությամբ՝ ձորալանջի նեղ հարթաշերտի վրա, շրջկենտրոնից 13 կմ հարավ-արևելք։ Վերջին տարիների ծավալուն շինարչարության հետևանքով արևելյան կողմում այնարդեն կցվել է Ոսկեպար գյուղի հետ։ Հյուսիսային եզրի բլրի բարձրադիր լանջին, միջնադարյան գերեզմանոցի տարածքում գտնվում է վաղմիջնադարյան ոչ մեծ եկեղեցիէ ներկայումս ավերակ վիճակում։ Պահպանվել են խորանի մասը, հյուսիսային պատը (ողջ երկարությամբ՝ մինչև թաղածածկը)՝ դրանց կից հարավային ու արևմտյան պատերի սկզբնամասերը։ Պատերի ստորին երեսաքարերը հիմնականում բացակայում են։ Թաղակամարների և թաղակապ ծածկի հետքեր, ինչպես նաև տարածքում ավերված մասերի բեկորներ կամ քարեր չեն պահպանվել։

## Ճարտարապետություն
Արտաքուստ ճիշտ 2։1 հարաբերությամբ կողմերով ուղղանկյան մեջ ամփոփված միանավ դահլիճ է՝ 8,75×4,7 մետր չափերով։ Եղել է թաղակապ՝ երկլանջ կտուրով։ Շեշտված պայտաձևություն ունեցող խորանի երկու կողմում կան ուղղանկյուն կտրվածքով պատուհաններ։ Հյուսիային պատի հետ օրգանապես կապված են երկու միջանկյալ և արևմտյան անկյունային որմնամույթերը, որոնց վրա բարձրացել են թաղակիր կամարները։

## Կառուծվացք
Կառուցված է հիմնականում դեղնավուն ֆելզիտե սրբատաշ խոշոր (ստորին մասերում 60-65 սմ բարձրությամբ) քարերով։ Վերջին երեք շարքերի քարերն իրենց կանաչավուն երանգով տարբերվում են մյուսներից։ Մնացորդները աչքի են ընկնում քարի մշակման և շարվածքի բարձր մակարդակով, կրաշաղախե միջուկիբացառիկ ամրությամբ։

## Պատկերասրահ

Baghanis church (8).jpg|Եկեղեցու լուսամուտ
Baghanis church (19).jpg|Եկեղեցու տեսքը հարավից
Baghanis church (11).jpg|Եկեղեցու խորանը
Baghanis church (2).jpg|Եկեղեցու շրջակայքի գերեզմանոցը
Baghanis church (5).jpg|Եկեղեցու տեսքը հյուսիսից


## Տես նաև
*Տավուշի մարզ
*Բաղանիս գյուղ

## Գրականություն
* 
* 

## Ծանոթագրություններ

ա
ա
Կատեգորիա:Եկեղեցիներ այբբենական կարգով
Սուրբ Հովհաննես եկեղեցի (Սարիգյուղ)

**Սուրբ Հովհաննես եկեղեցի**, Հայ Առաքելական եկեղեցու տաճար Հայաստանի Տավուշի մարզի Սարիգյուղ գյուղում։

## Պատմություն

## Տես նաև
* Տավուշի մարզ

## Ծանոթագրություններ

## Գրականություն
* 
* 

Կատեգորիա:Տավուշի թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Նիկոլա Պորպորա

**Նիկոլա Անտոնիո Ջաչինտո Պորպորա** (, ), իտալացի երգահան, ավելի քան 40 օպերայի և այլ երաժշտական ստեղծագործությունների (օրատորիաներ, գործիքային և կամերային ստեղծագործություններ և այլն) հեղինակ, վոկալի նշանավոր ուսուցիչ։1708 թվականին Նեապոլում բեմադրվել է նրա առաջին օպերան՝ «Ագրիպպինա»։ Մինչև 1724 թվականը եղել է Նեապոլի «Սանտ Օնոֆրիո» կոնսերվատորիայի երգեցողության դասատու։ 1726-1755 թվականներին ապրել է Վենետիկում, վիեննայում (այստեղ նրանից դասեր է առել Յո Հէսյդնը), Լոնդոնում (ղեկավարել է օպերային թատրոն), Դրեզդենում (եղել է պալատական կապելմայստեր)։ Վերադառնալով Նեապոլ (1760) դարձել է մայր տաճարի կապելմայստեր, նաև «Սանտ Օնոֆրիո» կոնսերվատորիայի տնօրեն։ Գրել է 50-ից ավելի օպերաներ, զարգացրել սերիա-օպերայի ժանրը։

## Ծանոթագրություններ

Կատեգորիա:Անձինք այբբենական կարգով
Կատեգորիա:Իտալացի կոմպոզիտորներ
Կատեգորիա:1686 ծնունդներ
Կատեգորիա:Օգոստոսի 17 ծնունդներ
Կատեգորիա:1768 մահեր
Կատեգորիա:Մարտի 3 մահեր
Կատեգորիա:Օպերային կոմպոզիտորներ
Կատեգորիա:Իտալացի երաժիշտներ
Կատեգորիա:Իտալացի մանկավարժներ
Կատեգորիա:Դասական կոմպոզիտորներ
Կատեգորիա:Երաժշտական մանկավարժներ
Սուրբ Աստվածածին եկեղեցի (Պողոսքիլիսա, Դիլիջան)

**Սուրբ Աստվածածին եկեղեցի**, Հայ Առաքելական եկեղեցու տաճար Հայաստանի Տավուշի մարզի Դիլիջան քաղաքում (նախկինում, մինչև քաղաքի մեծացումը, Պողոսքիլիսա գյուղում էր, որը հետագայում մտավ Դիլիջանի շրջագծի մեջ)։

Քաղաքում կա համանուն նաև մեկ այլ եկեղեցի։

## Տես նաև
* Տավուշի մարզ

## Գրականություն
* 
* 

## Ծանոթագրություններ

ա
ա